# **APSTIPRINU**

 SIA„Labiekārtošana-D”

Plānošanas un ekonomiskās attīstības nodaļas vadītāja

Inga Šidlovska

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/personiskais paraksts/*

2022.gada 04.februārī

**Nomas objekta - neapdzīvojamo telpu**

**Imantas ielā 3, Daugavpilī**,

**nomas tiesību izsoles noTEIKUMI**

**1.Vispārīgie noteikumi**

1.1. Izsole tiek organizēta saskaņā ar Ministru kabineta 20.02.2018. noteikumiem Nr.97 “Publiskas personas mantas iznomāšanas noteikumi”, Komerclikuma 221.panta pirmo daļu, Publiskas personas kapitāla daļu un kapitālsabiedrību pārvaldības likuma 80.pantu, sabiedrības ar ierobežotu atbildību „Labiekārtošana-D” valdes locekles 02.02.2022. rīkojumu Nr.09.

1.2. Nomas tiesību izsoles mērķis ir noteikt nomas objekta nomnieku, kurš piedāvā finansiāli izdevīgāko piedāvājumu nomas tiesību nodibināšanai.

1.3. Nomas tiesību izsoli rīko izsoles komisija (turpmāk - Komisija), ievērojot šos noteikumus un Ministru kabineta 20.02.2018. noteikumus Nr.97 “Publiskas personas mantas iznomāšanas noteikumi”. Komisija atbild par izsoles norisi un ar to saistīto lēmumu pieņemšanu.

1.4. Tiek rīkota nomas objekta rakstiska izsole nomas tiesību noteikšanai. **Pretendents, kurš atbilst šo nomas tiesību izsoles noteikumu 3.punkta prasībām** un piedāvāvisaugstāko nomas maksu par nomas objektu, tiek atzīts par izsoles uzvarētāju un iegūstnomas objekta nomas tiesības uz 5 (pieciem) gadiem no nomas līguma stāšanās spēkā dienas.

**2. Nomas objekts**

2.1. Nomas objekts ir SIA „Labiekārtošana-D” valdijumā esošā nekustamā īpašuma ar kadastra Nr. 05000014905, **Imantas ielā 3, Daugavpilī**, būves kadastra apzīmējums 0500 001 4905 001, **neapdzīvojamās telpas** ar telpu kopējo platību **59 m2**

2.2. Nosacītā nomas maksa par nomas objekta mēnesī (izsoles sākumcena) norādīta Informācijā par nomas objektu. Pievienotās vērtības nodoklis jāmaksā papildus atbilstoši Pievienotās vērtības nodokļa likumam.

2.3. Iznomājamo telpu lietošanas mērķis – komercdarbība, ievērojot sanitāros un ugunsdrošības normatīvos aktus.

**3. Izsoles dalībnieki**

3.1. Par izsoles dalībnieku var kļūt **juridiskā persona vai fiziskā persona (individuālais komersants)** (turpmāk – komersants), kas saskaņā ar spēkā esošajiem normatīvajiem aktiem un šiemnoteikumiem ir tiesīga piedalīties izsolē un iegūt nomas tiesības.

3.2. Par izsoles dalībnieku nevar būt komersants:

3.2.1. kuram ir maksājumu parādi pašvaldības budžetā;

3.2.2. ja pēdējā gada laikā līdz pieteikuma iesniegšanas dienai Daugavpils pilsētas pašvaldība vai tās iestāde vai kapitālsabiedrība ir vienpusēji izbeigusi ar to citu līgumu par īpašuma lietošanu, tāpēc ka nomas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar iznomātāju noslēgts līgums par īpašuma lietošanu nomas tiesību pretendenta rīcības dēļ;

3.2.3. kuram Valsts ieņēmumu dienesta administrēto nodokļu (nodevu) parāda kopsumma pārsniedz 150 EUR (viens simts piecdesmit eiro);

3.2.4. kuram pasludināts maksātnespējas process, apturēta vai pārtraukta tās saimnieciskā darbība, uzsākta tiesvedība par tā bankrotu vai tā tiek likvidēta;

3.2.5. kurš sniedzis nepatiesas ziņas;

3.2.6. kurš neatbilst šo noteikumu prasībām;

3.2.7. kurš nav iesniedzis šo noteikumu 4.punktā noteiktos dokumentus.

3.3. Komersants uzskatāms par izsoles pretendentu ar brīdi, kad saņemts tā izsoles pieteikums ar pielikumiem (4.punkts) un tas reģistrēts izsolei reģistrācijas žurnālā šo noteikumu noteiktajā kārtībā.

**4. Izsoles dalībnieku reģistrācija**

4.1. Izsoles pretendentu pieteikumi ar pielikumiem nosūtāmi **pa pastu (vai ierodoties personīgi)** pēc Informācijas par nomas objektu publicēšanas sabiedrības ar ierobežotu atbildību „Labiekārtošana-D” tīmekļvietnē [www.labiekartosana.lv](http://www.labiekartosana.lv) sabiedrībai ar ierobežotu atbildību „Labiekārtošana-D”, (4.kab.) 1.Pasažieru ielā 6, Daugavpilī, LV-5401, Informācijā par nomas objektu norādītajā termiņā.

Uzziņas pa tālr.+371 654 20210, +371 26736637, par nomas objektu pa tālr.+371 29240054.

4.2. Reģistrējoties izsolei, jāiesniedz šādi dokumenti:

4.2.1. izsoles pieteikumu, kurā norāda:

4.2.1.1. komersanta nosaukumu (firmu), vienoto reģistrācijas numuru un juridisko adresi;

4.2.1.2. komersanta pārstāvja vārdu, uzvārdu un personas kodu (ja ir);

4.2.1.3. kontaktinformāciju;

4.2.1.4. oficiālo elektronisko adresi, ja ir aktivizēts tās konts, vai elektroniskā pasta adresi saziņai;

4.2.1.5. nomas objektu, neapdzīvojamo telpu platību, nekustamā īpašuma adresi, kadastra numuru, būves un telpu grupas kadastra apzīmējumu;

4.2.1.6. nomas laikā plānotās darbības objektā;

4.2.1.7. piedāvāto nomas maksas apmēru;

4.2.2. komersanta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par komersanta kavētajiem maksājumiem un tā kredītreitingu, no iznomātājam pieejamām datubāzēm;

4.2.3. komersanta apliecinājumu, ka tam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu valstij un Daugavpils pilsētas pašvaldībai, tostarp nekustamā īpašuma nodokļu parādu, kā arī komersants piekrīt, ka personas dati tiks izmantoti, lai pārliecinātos par sniegtās informācijas patiesīgumu;

4.2.5. starptautiskajos līgumos noteiktā kārtībā ārvalstī vai Latvijā izsniegtu apliecinātu komersanta reģistrācijas dokumentu (Latvijā nereģistrētai juridiskai personai);

4.2.6. pilnvaru pārstāvēt komersantu nomas tiesību izsolē, ja to pārstāv persona, kurai nav paraksta tiesību.

**5. Piedāvājumu iesniegšana izsolei un to saturs**

5.1. Pieteikums, ar šo noteikumu 4.nodaļā minētajiem dokumentiem, nosūtāms pa pastu (vai ierodoties personīgi) Informācijā par nomas objektu norādītajā termiņā (uz aploksnes nosūtīšanas pasta zīmoga datums nedrīkst pārsniegt pieteikumu iesniegšanas termiņu). Pēc norādītā laika dokumenti netiek pieņemti.

5.2. Pieteikumu, nosūtot pa pastu, iesniedz rakstveidā slēgtā aploksnē. Uz aploksnes norāda:

• ” Sabiedrībai ar ierobežotu atbildību „Labiekārtošana-D”, 1.Pasažieru ielā 6, Daugavpilī, LV-5401. Neapdzīvojamo telpu 59 m2 platībā Imantas ielā 3, Daugavpilī, nomas tiesību rakstiskai izsolei”;

• nomas tiesību pretendentu (nosaukumu (firmu), reģistrācijas numuru, juridisko adresi);

• brīdinājumu **„Līdz izsolei neatvērt”.**

5.3. Visi pieteikuma dokumenti iesniedzami valsts valodā. Ārvalstīs izdotiem vai dokumentiem svešvalodā jāpievieno apliecināts tulkojums valsts valodā atbilstoši Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Pieteikuma dokumentiem jābūt sanumurētiem un cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapiņu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un pretendenta zīmoga nospiedumu (juridiskām personām), ja tāds tiek izmantots, apliecina komersants vai persona, kurai ir atbilstošas pārstāvības tiesības. Apliecinājuma izvietojumam ir jāsaskaras ar cauršūto lapu uzlīmi.

5.4. Visiem iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”, kā arī saskaņā ar izsoles noteikumiem.

5.5. Pieteikumu paraksta komersants vai tā pilnvarotā persona.

5.6. Visas izmaksas, kas saistītas ar pieteikumu un citu Komisijai iesniedzamo dokumentu sagatavošanu, sedz komersants.

5.7. Ar minēto dokumentu iesniegšanu uzskatāms, ka pretendents piekrīt Komisijas veiktajai personas datu apstrādei, uzglabāšanai un piekrīt iznomāt nomas objektu saskaņā ar šiem izsoles noteikumiem.

5.8. Komisijas atbildīgais loceklis reģistrē saņemtos pieteikumus izsoļu reģistrācijas žurnālā to saņemšanas secībā, norāda saņemšanas datumu un laiku, kā arī nomas tiesību pretendentu. Pieteikumus glabā slēgtā aploksnē līdz izsoles sākumam. Komisija neatbild par pieteikumiem, kas nav noformēti un iesniegti saskaņā ar šo noteikumu 5.daļu.

5.9. Pretendents var iesniegt vienu pieteikuma variantu. Pretendenta iesniegtie dokumenti netiek atdoti atpakaļ.

5.10. Pretendents ir tiesīgs grozīt vai atsaukt iesniegto piedāvājumu, rakstiski par to paziņojot Komisijai līdz piedāvājuma iesniegšanas termiņa beigām. Iepriekš iesniegtais piedāvājums netiek atgriezts atpakaļ, izsolē netiek izskatīts un tiek anulēts.

5.11. Grozījumus piedāvājuma dokumentos pretendents noformē un iesniedz tādā pašā kārtībā kā pieteikumu - slēgtā aploksnē (skat. 5.1.,5.2.apakšpunktus), papildus norādot:

“Piedāvājuma grozījumi neapdzīvojamo telpu (59 m2 platībā Imantas ielā 3, Daugavpilī, nomas tiesību rakstiskai izsolei”.

5.12. Nomas tiesību pretendents drīkst piedalīties rakstiskā izsolē, ja pieteikums iesniegts publikācijā norādītajā termiņā. Saistībā ar Covid – 19 izplatību valstī ieviestajiem ierobežojumiem nomas tiesību pretendentam jāinformē par tā piedalīšanos izsolē klātienē vismaz 30 minūtes pirms izsoles sākuma.**Šajā gadījumā pieņemšana tiek veikta tikai “zaļajā režīmā” jeb ar derīgu sadarbspējīgu vakcinācijas vai pārslimošanas sertifikātu,  pēc iepriekšēja pieraksta,  zvanot uz tālruni 654 20210.** Ierodoties klātienē, obligāti jāuzrāda derīgs sadarbspējīgs vakcinācijas vai pārslimošanas sertifikāts un personu apliecinošs dokuments (pase vai ID karte), kā arī jālieto sejas maska un jāievēro distancēšanos, kā arī atļauto personu skaitu telpā.

5.13. Ja pretendents nav izpildījis izsoles priekšnoteikumus, tas netiek pielaists izsolei.

5.14. Komisija ir tiesīga pārbaudīt izsoles pretendentu sniegtās ziņas. Izsoles dalībnieks, kas sniedzis nepatiesas ziņas, netiek pielaists izsolei.

5.15. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.

**6. Izsoles norise**

6.1. Pieteikumu atvēršanu Informācijā par nomas objektu norādītajā datumā, laikā un vietā rīko Komisija.

6.2. Pirms izsoles sākuma izsoles pretendenti vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Izsoles pretendents (pilnvarotais pārstāvis) paraksta rakstveida apliecinājumu par to, ka pretendents ir iepazinies ar izsoles noteikumiem. Ja pretendents vai tā pilnvarotā persona izsoles telpā nevar uzrādīt personu apliecinošu dokumentu, tiek uzskatīts, ka izsoles pretendents nav ieradies uz izsoli.

6.3. Pretendentu vai to pilnvaroto personu piedalīšanās pieteikumu atvēršanā nav obligāta.

6.4. Izsoli vada un kārtību izsoles laikā nodrošina komisijas priekšsēdētājs vai tā prombūtnes laikā nozīmētais komisijas priekšsēdētāja vietnieks.

6.5. Komisija Informācijā par nomas objektu norādītajā pieteikumu atvēršanas datumā, laikā un vietā klātesošajiem paziņo, ka sākusies rakstiskā izsole.

6.6. Pieteikumu atvēršana ir atklāta, un tos atver iesniegšanas secībā.

6.7. Komisijas priekšsēdētājs vai viņa vietnieks pēc pieteikumu atvēršanas nosauc nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un parakstās uz pieteikuma (parakstās arī pārējie komisijas locekļi). Nomas pieteikumu atvēršanu protokolē. Mutiskie piedāvājumi rakstiskā izsolē ir aizliegti.

**6.8. Ja pretendents nav iesniedzis šo noteikumu 4.2.apakšpunktā minētos un attiecīgi noformētos dokumentus vai neatbilst šo nomas tiesību izsoles noteikumu 3.punkta prasībām, vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.**

6.9. Ja nepieciešams papildu laiks, lai izvērtētu pieteikumu atbilstību Ministru kabineta 20.02.2018. noteikumiem Nr.97 “Publiskas personas mantas iznomāšanas noteikumi” un publicētajiem iznomāšanas nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskas izsoles rezultāti. Ja papildu izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Rakstiskās izsoles rezultātu paziņošanu protokolē.

6.10. Ja rakstiskai izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par piedāvāto nomas maksu, kas nav zemāka par izsoles sākumcenu.

6.11. Ja pēc visu pieteikumu atvēršanas izrādās, ka vairāki nomas tiesību pretendenti piedāvājuši vienādu augstāko nomas maksu, Komisija veic vienu no šādām darbībām:

6.11.1. turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu;

6.11.2. rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību.

6.12. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar šo noteikumu 6.11.punktu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši to nosolītajai nomas maksai.

6.13. Komisija ir tiesīga pārbaudīt izsoles pretendentu sniegtās ziņas, kā arī atbilstību šo noteikumu 3.punkta prasībām. Pretendents netiek atzīts par izsoles uzvarētāju, ja tiek atklāts, ka izsoles pretendents ir sniedzis nepatiesas ziņas.

6.14. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.

6.15. Komisija patur tiesības jebkurā brīdī pārtraukt izsoli, ja tā konstatē jebkādas nepilnības izsoles noteikumos.

6.16. Ja Informācijā par nomas objektu noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.

**7. Nenotikusī izsole, izsoles izbeigšana bez rezultāta**

7. 1. Izsole var tikt uzskatīta par nenotikušu:

7.1.1. ja neviens izsoles pretendents nav iesniedzis pieteikumu;

7.1.2. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;

7.1.3. ja nomas tiesības iegūst persona, kurai nav bijušas tiesības piedalīties izsolē;

7.1.4. ja visi pretendenti tiek izslēgti no dalības izsolē.

7.2. Izsole var tikt uzskatīta par notikušu bez rezultāta:

7.2.1. ja visu pretendentu iesniegtie pieteikumi vai pievienotie dokumenti neatbilst šo izsoles noteikumu prasībām;

7.2.2. ja sabiedrības valdes locekle neapstiprina nomas tiesību izsoles rezultātu;

7.2.3. ja neviens no izsoles pretendentiem, kurš ieguvis tiesības slēgt nomas līgumu, nenoslēdz to noteiktajā termiņā.

**8. Izsoles rezultātu apstiprināšana**

8.1. Komisija sagatavo un iesniedz apstiprināšanai Sabiedrības valdes loceklei izsoles rezultātus (izsoles protokolu).

8.2. Nomas tiesību izsoles rezultātus 5 (piecu) darba dienu laikā kopš izsoles apstiprina Sabiedrības valdes locekle.

8.3. Rīkotās izsoles rezultātus, desmit darba dienu laikā pēc izsoles rezultātu paziņošanas, publicē sabiedrības tīmekļvietnē www.labiekartosana.lv .

8.4. Sūdzības par Komisijas darbu iesniedzamas sabiedrības valdes loceklei ne vēlāk kā 4 (četru) darba dienu laikā kopš izsoles dienas. Vēlāk iesniegtās sūdzības netiek skatītas.

**9. Nomas līguma noslēgšana**

9.1. Pretendentam, kurš ir nosolījis visaugstāko nomas maksu, ne vēlāk kā 15 (piecpadsmit) darba dienu laikā no nomas līguma projekta nosūtīšanas dienas ir jānoslēdz nomas līgums ar sabiedrību ar ierobežotu atbildību „Labiekārtošana-D”, reģistrācijas Nr.41503003033, juridiskā adrese: 1.Pasažieru iela, Daugavpils, LV-5401, vai rakstiski jāpaziņo par atteikumu slēgt nomas līgumu. Ja iepriekšminētajā termiņā pretendents nomas līgumu neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies.

9.2. Gadījumā, ja nomas līgums netiek noslēgts, nomas tiesības tiek piedāvātas iegūt izsoles dalībniekam, kurš ir nosolījis nākamo augstāko nomas maksu. Nomas līgums ar nākamo izsoles pretendentu ir slēdzams, ja nākamais pretendents piekrīt parakstīt nomas līgumu 10 (desmit) darba dienu laikā pēc piedāvājuma saņemšanas dienas. Ja nomas pretendents piekrīt parakstīt nomas līgumu par paša nosolīto augstāko nomas maksu, tas jāparaksta ne vēlāk ka 15 (piecpadsmit) darbdienu laikā no līguma projekta nosūtīšanas dienas. Iznomātājs 10 (desmit) darbdienu laikā pēc nomas līguma parakstīšanas publicē attiecīgu informāciju sabiedrības tīmekļvietnē [www.labiekartosana.lv](http://www.labiekartosana.lv). Ja iepriekš minētajā termiņā nomas tiesību pretendents līgumu neparaksta vai neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies, un rīkojama jauna nomas tiesību izsole.

**1.pielikums**

**nomas tiesību izsoles noTEIKUMIem**

LĪGUMA PROJEKTS

**NOMAS LĪGUMS**

Daugavpilī 2022.gada \_\_\_.\_\_\_\_\_\_\_\_\_\_\_\_\_

Sabiedrība ar ierobežotu atbildību “Labiekārtošana-D”, reģ. Nr. 41503003033, juridiskā adrese: 1.Pasažieru iela 6, Daugavpils, tās valdes locekles\_\_\_\_\_\_\_\_\_\_\_\_\_\_ personā, kura rīkojas pamatojoties uz Statūtiem, turpmāk tekstā “Iznomātājs”, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turpmāk tekstā “Nomnieks”, no otras puses, abi kopā „Puses”, saskaņā ar Sabiedrība ar ierobežotu atbildību “Labiekārtošana-D”, \_\_.\_\_.2022. rīkotās nomas tiesību izsoles rezultātiem (\_\_.\_\_.2022. izsoles protokols Nr.\_\_\_), noslēdz savā starpā sekojoša satura līgumu:

**1. Nomas līguma priekšmets**

1.1. Iznomātājs nodod Nomniekam un Nomnieks pieņem lietošanā par maksu nomas objektu – neapdzīvojamās telpas 59 m2 platībā, turpmāk - Telpas, kas atrodas ēkā **Imantas ielā 3**, **Daugavpilī,** (būves kadastra apzīmējums 0500 001 4905 001, nekustamā īpašuma kadastra Nr. 05000014905).

1.2. Nomnieks līdz šā līguma parakstīšanai vizuāli ir iepazinies ar Telpu tehnisko stāvokli, uzskata, ka Telpas atbilst Nomnieka vajadzībām un apņemas necelt šajā sakarā nekādus iebildumus. Telpa tiek nodota lietošanā, pamatojoties uz nodošanas – pieņemšanas aktu, kas ir šā līguma neatņemama sastāvdaļa.

1.3. Iznomājamo Telpu atrašanās vieta Nomniekam ir zināma un tā atzīmēta šim līgumam pievienotajā Telpu plāna kopijā (skat.pielikumu).

**2. Nomas objekta izmantošanas mērķis**

Telpas izmantošanas mērķis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**3. Nomas līguma termiņš**

3.1*.* Līgums ir noslēgts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3.2. Līgums var tikt pagarināts vienīgi normatīvajos aktos paredzētajos gadījumos.

**4. Nomas maksas apmērs, samaksas kārtība un norēķini par saņemtajiem pakalpojumiem**

4.1. Nomnieks maksā Iznomātājam nomas maksu reizi mēnesī \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_) apmērā, tas ir \_\_\_\_\_\_\_\_\_ EUR mēnesī. Papildus un vienlaicīgi Nomnieks veic pievienotās vērtības nodokļa maksājumus Pievienotās vērtības nodokļa likumā noteiktajā apmērā.

4.2. Nomnieks atsevišķi apmaksā:

4.2.1.ieskaitot Iznomātāja norādītajā norēķinu kontā līdzekļus pēc šādiem nosacījumiem:

4.2.1.1. izdevumus par ūdeni, kanalizāciju - pēc faktiskajiem izdevumiem un attiecīgajā mēnesī spēkā esošajiem pakalpojumu sniedzēja tarifiem;

4.2.1.2. izdevumus par elektroenerģiju – pēc faktiskajiem izdevumiem un pēc attiecīgajā mēnesī spēkā esošajiem pakalpojumu sniedzēja tarifiem;

4.2.1.3. izdevumus par apkuri - pēc pakalpojuma sniedzēja attiecīgajā mēnesī spēkā esošajiem tarifiem proporcionāli nomājamai Telpu platībai (saskaņā ar PAS “Daugavpils siltumtīkli” piestādīto rēķinu).

4.2.2. izdevumus par atkritumu izvešanu, saskaņā ar pakalpojuma sniedzēja spēkā esošajiem tarifiem.

4.3. Līguma 4.1. un 4.2.apakšpunktā minētie maksājumi tiek uzskaitīti (aprēķināti) par faktisko lietošanu - līdz Telpu nodošanai Iznomātājam un/vai pieņemšanas-nodošanas akta parakstīšanai un turpmāk tekstā saukti Maksājumi.

4.4. Par visiem pakalpojumiem, par kuru saņemšanu Nomnieks ir noslēdzis līgumu tieši ar pakalpojumu sniedzēju organizāciju, Nomnieks norēķinās patstāvīgi, bez atlīdzības prasījuma tiesībām pret Iznomātāju. Nomniekam nav tiesību slēgt līgumu par citu pakalpojumu saņemšanu uz laikposmu, kas pārsniedz nomas līguma termiņu.

4.5. Nomnieks patstāvīgi apmaksā visus nodokļus, nodevas un iespējamus līgumsodus un soda naudas, kas saistītas ar viņa darbību.

4.6. Nomnieks norēķinās ar Iznomātāju pēc Iznomātāja piestādītā rēķina par katru iepriekšējo mēnesi līdz nākamā mēneša \_\_ datumam, ieskaitot Maksājumus Iznomātāja norādītajā norēķinu kontā bankā.

**5. Nomas maksas pārskatīšanas kārtība**

5.1. Iznomātājam ir tiesības, rakstiski nosūtot nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā:

5.1.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10%. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

5.1.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

5.1.3. reizi gadā nākamajam nomas periodam, ja ir mainījušies iznomātāja nomas objekta plānotie pārvaldīšanas izdevumi;

5.1.4. ja normatīvie akti paredz citu nomas maksas apmēru vai nomas maksas aprēķināšanas kārtību.

**6 . Nomnieka tiesības un pienākumi**

6.1. Nomnieka tiesības:

6.1.1. netraucēti lietot Telpas visu šā līguma laiku, ievērojot šā līguma noteikumus;

6.1.2. iepriekš rakstveidā saskaņojot ar Iznomātāju un attiecīgajām institūcijām, uzstādīt ēkas ārpusē reklāmu, plāksni ar savu nosaukumu, kā arī izkārtnes, konstrukcijas, zīmes un objektus, kas attiecas uz viņa darbību vai uzņēmējdarbību, ja to būvnieciski ir iespējams izdarīt nebojājot ēkas fasādi (Pilsētplānošanas un būvniecības departamenta Pilsētvides nodaļas tālrunis 654 07786);

6.1.3. savlaicīgi, nepieļaujot Maksājumu parāda izveidošanos un pamatojot iemeslus, rakstiski lūgt Iznomātāju izskatīt jautājumu par izmaiņu izdarīšanu atsevišķos šā līguma noteikumos;

6.1.4. savstarpēji vienojoties ar Iznomātāju apturēt šā līguma darbību uz laika periodu, kad ēkā, notiek profilaktiskie remontdarbi. Līguma apturēšana neietekmē kopējo šā līguma termiņu.

6.1.5. savstarpēji vienojoties un normatīvajos aktos noteiktajā kārtībā grozīt (palielināt vai samazināt) telpas iznomājamo platību.

6.2. Nomnieks apņemas:

6.2. l. izmantot Telpas tikai šajā līgumā noteiktajām mērķim,

6.2.2. nenodot Telpas apakšnomā t.sk. bezatlīdzības lietošanā;

6.2.3. veikt Maksājumus līgumos norādītajā kārtībā un termiņos;

6.2.4. darba laiku saskaņot ar Iznomātāju;

6.2.5. patstāvīgi un uz sava rēķina iegūt visus nepieciešamos saskaņojumus, atļaujas un citus dokumentus, lai varētu izmantot Telpas šā līguma 2.punktā norādītajam mērķim, ja tāda nepieciešamība rodas šā līguma darbības laikā;

6.2.6. atbildēt par ugunsdrošību Telpās;

6.2.7. saudzīgi izturēties pret namīpašumu, kurā atrodas Telpas, kā arī ievērot drošības, sanitāros noteikumus un citus normatīvos aktus vai speciālo dienestu noteiktās prasības, atbildēt Iznomātājam par katru neuzmanību;

6.2.8. izmantot Telpas ar pienācīgu rūpību un nepasliktināt to stāvokli, kā arī nedarīt un nepieļaut jebkādas darbības, kas aizskartu citu personu likumīgās intereses;

6.2.9. patstāvīgi uzkopt Telpas un uzturēt tās kārtībā visu šā līguma darbības laiku, nepieciešamības gadījumā rakstiski saskaņojot ar Iznomātāju, par saviem līdzekļiem, veikt kosmētisko remontu, bez atlīdzības tiesībām pret Iznomātāju;

6.2.10. pēc Iznomātāja pirmā pieprasījuma un abu pušu saskaņotajos termiņos iepazīstināt Iznomātāju ar Telpu izmantošanu, nodrošinot Iznomātājam iespēju tās apskatīt;

6.2.11. nekavējoties paziņot Iznomātājam par bojājumiem Telpās, kas var izraisīt vai ir izraisījušas avārijas situāciju;

6.2.12. veikt Telpu remontu un finanšu līdzekļu ieguldījumus tikai un vienīgi šā līguma 8.nodaļā noteiktajā kārtībā;

6.2.13. avārijas situāciju vai stihisku nelaimju gadījumos nodrošināt avārijas dienestadarbinieku un/vai Iznomātāja pilnvaroto pārstāvju iekļūšanu Telpās (kontaktpersona:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);

6.2.14. nepārveidot Telpas;

6.2.15. nekavējoties, bet ne vēlāk kā 48 stundu laikā, informēt Iznomātāju vai tā pilnvarotu personu par jebkuru apstākļu iestāšanos, kas traucē lietot Telpas vai pildīt jebkuras citas no šā līguma izrietošās saistības un pienākumus, kā arī veikt visas darbības, lai pārtrauktu šādu apstākļu tālāku iedarbību, ne vēlāk kā 24 stundu laikā paziņot Iznomātājam par jebkuru Telpām nodarītu kaitējumu, kā arī par veiktajiem kaitējuma un tā seku likvidēšanas pasākumiem;

6.2.16. ne vēlāk kā 10 (desmit) dienu laikā rakstiski paziņot Iznomātajam par izmaiņām reģistrācijas vai personas datos (nosaukumā, adresē, bankas kontos, atbildīgo amatpersonu izmaiņā u.tml.);

6.2.17. šim līgumam izbeidzoties, kā arī gadījumā, ja šis līgums tiek pārtraukts pirms noteiktā termiņa, 10 (desmit) dienu laikā atbrīvot Telpas un nodot tās Iznomātājam ar nodošanas-pieņemšanas aktu ne sliktākā stāvoklī kā viņš tās saņēmis, ņemot vērā Telpu dabisko nolietojumu. Puses vienojas, ja 10 (desmit) dienu laikā pēc līguma darbības termiņa izbeigšanās Nomnieks nav atbrīvojis Telpas, tajās atstāto mantu Puses uzskatīs par bezsaimnieka mantu, un Iznomātājs būs tiesīgs rīkoties ar tām pēc saviem uzskatiem.

**7. Iznomātāja tiesības un pienākumi**

7.1. Iznomātājam ir tiesības:

7.1.1. kontrolēt šā līguma izpildi, veikt šajā līgumā noteikto Telpu apskati, kā arī nepieciešamības gadījumā saskaņot ar Nomnieku jautājumus par Telpu uzkopšanu un tekošo remontu;

7.1.2. pieprasīt no Nomnieka šajā līgumā noteikto Maksājumu savlaicīgu samaksu un Telpu izmantošanu atbilstoši šā līguma noteikumiem un ar pienācīgu rūpību;

7.l.3. šajā līgumā noteiktajos gadījumos un kārtībā pārtraukt tā darbības termiņu;

7.l.4. ierosināt veikt grozījumus šajā līgumā, ja ar šādiem grozījumiem netiek pārkāpts šā līguma mērķis un galvenie noteikumi, kā arī savstarpēji vienojoties un normatīvajos aktos noteiktajā kārtībā grozīt (palielināt vai samazināt) Telpas iznomājamo platību;

7.1.5. veikt visu Telpu apskati, pārbaudīt ierīču funkcionēšanu un Nomnieka līgumsaistību izpildi;

7.1.6. iekļūt Telpās ārkārtējos vai avārijas gadījumos, iepriekš telefoniski informējot par to Nomnieku (kontakttālrunis \_\_\_\_\_\_\_\_\_\_\_\_\_\_\_\_\_\_).

7.2. Iznomātājs apņemas:

7.2.1. netraucēt Nomniekam lietot Telpas, ja Nomnieks izpilda un ievēro visus šā līguma noteikumus;

7.2.2. nodrošināt Telpās netraucētu elektroenerģijas padevi, ūdensapgādi (turpmāk - padeve), ja Nomnieks ievēro to ekspluatācijas noteikumus, ciktāl tas ir atkarīgs no Iznomātāja, pie kam Iznomātājs nenes atbildību par padeves pārtraukumiem, ja tie nav notikuši Iznomātāja vainas dēļ. Ja padeve nav iespējama tehnisku iemeslu dēļ un bojājums ir radies Nomnieka vainas dēļ vai tam lietošanā nodotajās Telpās, izdevumus, kas saistīti ar remontdarbiem pilnībā sedz Nomnieks;

7.2.3. ciktāl tas ir atkarīgs no Iznomātāja, savlaicīgi nodrošināt ārpus Telpām esošo inženiertehnisko tīklu un ierīču remontu un jebkādu bojājumu novēršanu, izņemot 7.2.2.apakšpunktā noteikto gadījumu.

**8. Īpašie noteikumi**

8.1. Telpu remontu, kura veikšanas vajadzība radusies Nomnieka vainas vai nolaidības rezultātā, Iznomātājs veic uz Nomnieka rēķina.

8.2. Telpu kosmētisko remontu (t.sk.: krāsošanas darbus, tapešu līmēšanu, darbu ar flīzēm un tml.) Nomniekam ir tiesības veikt pēc rakstiskas saskaņošanas ar Iznomātāju.

8.3. Kapitālieguldījumus Telpās Nomnieks var (ir tiesības) veikt pēc rakstiskas saskaņošanas ar Iznomātāju un ievērojot sekojošos nosacījumus:

8.3.1. būvdarbus uzsākt pēc tam, kad Iznomātājs normatīvajos aktos noteiktajā kārtībā nodrošinājis būves tehnisko apsekošanu, tostarp būves fotofiksaciju;

8.3.2. Nomniekam ir pienākums būvdarbu garantijas termiņu noteikt atbilstoši būves grupai un saskaņā ar normatīvo aktu prasībām. Būvdarbu garantijai jābūt spēkā arī tad, ja nomas līgums tiek izbeigts pirms garantijas termiņa beigām, un šajā gadījumā būves īpašnieks (Iznomātājs) ir tiesīgs vērsties pie būvuzņēmēja ar prasību novērst garantijas termiņa laikā konstatētos būvdarbu trūkumus vai defektus. Nomnieka pienākums ir pirms būvdarbu uzsākšanas iesniegt iznomātājam Nomnieka un būvuzņēmēja parakstītu apliecinājumu par minēto prasību izpildi;

8.3.3. Nomniekam ir pienākums veikt būvdarbus saskaņā ar normatīvajos aktos noteiktā kārtībā izstrādātu un saskaņotu (tai skaitā ar Iznomātāju) būvprojektu un Iznomātāja akceptētu izmaksu tāmi, būvdarbu izpildei piesaistot tikai būvuzņēmēju vai kvalificētus speciālistus, kas tiesīgi veikt attiecīgos būvdarbus;

8.3.4. Nomniekam ir pienākums viena mēneša laikā pēc būvdarbu pabeigšanas iesniegt Iznomātājam aktu par Telpu (būves) nodošanu ekspluatācijā, Telpu (būves) kadastrālās uzmērīšanas lietu, izpilddokumentāciju, tai skaitā izpildshēmas, izpildrasējumus, segto darbu un nozīmīgo konstrukciju aktus, atbilstības sertifikātus un deklarācijas par izmantotajiem materiāliem, uzstādīto iekārtu un mehānismu garantiju apliecinājumus un tehniskās pases, lietošanas un apkopes instrukcijas, iekārtu, sistēmu testēšanu un pārbaudes aktus un protokolus, apkalpošanas personāla apmācības instrukcijas un citus izpildu dokumentus. Nomniekam ir pienākums iesniegt Iznomātajam minēto izpilddokumentāciju arī tad, ja būvdarbi netiek pilnībā pabeigti un būvobjekts netiek nodots ekspluatācijā.

8.4. Ja Nomnieks nav ievērojis Līguma 8.3.apakšpunkta minētos nosacījumus, Nomniekam zūd tiesības uz nepieciešamo un derīgo izdevumu atlīdzināšanu. Nomniekam nav tiesību uz nepieciešamo un derīgo izdevumu atlīdzināšanu arī gadījumā, ja būvdarbi netiek pilnībā pabeigti un būvobjekts netiek nodots ekspluatācijā.

8.5. Puses nav tiesīgas nodot jebkuras šajā līgumā noteiktās tiesības un pienākumus trešajai personai bez iepriekšējas otras puses rakstveidā izteiktās piekrišanas. Jebkādi pretēji šim noteikumam noslēgti civiltiesiskie darījumi otrai pusei nav saistoši.

8.6. Šā līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.

**9. Pušu atbildība par līguma neizpildīšanu**

9.1. Līgumslēdzēja puse, kura nav izpildījusi vai nav pienācīgi pildījusi savas šajā līgumā noteiktās saistības, pilnā apmērā atlīdzina visus zaudējumus un negūto peļņu, kas tajā sakarā nodarīti otrai pusei.

9.2. Par nomas līgumā noteiktā maksājumu termiņa kavējumu Iznomātājs aprēķina nokavējuma procentus 0,1% apmērā no kavētās maksājuma summas par katru kavējuma dienu.

9.3. Nomnieks uzņemas pilnu materiālo atbildību par zaudējumiem, ko viņš ar savu darbību vai bezdarbību nodarīs trešajai personai vai tās mantai.

**10. Strīdu izskatīšanas kārtība**

10.1. Strīdi, kas rodas šā līguma izpildes rezultātā, tiek izšķirti pārrunu ceļā. Puse ir tiesīga uzskatīt, ka otra Puse pretenziju ir saņēmusi septiņu darba dienu laikā, ja tā ierakstītā vēstulē izsūtīta uz otras puses juridisko adresi.

10.2. Jebkurš strīds, domstarpība vai prasība, kas izriet no šā līguma, kas skar to vai tā pārkāpšanu, izbeigšanu vai spēkā neesamību, ja to nav izdevies atrisināt šā līguma 10.1.punktā noteiktajā kārtībā, tiks izskatīti normatīvos aktos paredzētajā kārtībā.

**11. Līguma izbeigšanas nosacījumi**

11.1. Iznomātājam ir tiesības, rakstiski informējot Nomnieku vienu mēnesi iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, kā arī Nomnieka veiktos izdevumus Telpās, ja:

11.1.1. Nomnieka darbības dēļ tiek bojātas Telpas un/vai nekustamais īpašums Imantas ielā 3, Daugavpilī;

11.1.2. Nomniekam ir bijuši vismaz trīs maksājumu kavējumi, kas kopā pārsniedz divu Maksājumu periodu, tai skaitā Nomnieks nemaksā nekustamā īpašuma nodokli un citas līgumā iekļautās izmaksas vai nenorēķinās par nekustamā īpašuma uzturēšanai nepieciešamajiem pakalpojumiem;

11.1.3. Telpas tiek nodotas apakšnomā, t.sk. bezatlīdzības lietošanā citām personām;

11.1.4. tiek pārkāpti citi šā līguma nosacījumi;

11.1.5. nomas līguma neizpildīšana ir ļaunprātīga un dod Iznomātājam pamatu uzskatīt, ka viņš nevar paļauties uz saistību izpildīšanu nākotnē.

11.2. Iznomātājam ir tiesības, rakstiski informējot Nomnieku trīs mēnešus iepriekš, vienpusēji atkāpties no nomas līguma, neatlīdzinot Nomnieka zaudējumus, kas saistīti ar līguma pirmstermiņa izbeigšanu, ja nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.

11.3. Nomnieks var vienpusēji lauzt šo līgumu, trīsdesmit dienas iepriekš par to rakstiski paziņojot Iznomātājam.

11.4. Nomnieks jebkurā laikā drīkst lauzt šo līgumu vienpusējā kārtībā, rakstiski brīdinot par to Iznomātāju piecas dienas iepriekš, gadījumā, ja:

11.4.1. ugunsgrēka vai cita no Nomnieka neatkarīga nelaimes gadījuma rezultātā Telpas kļūst nepiemērotas to turpmākai izmantošanai šajā līgumā paredzētajiem mērķiem;

11.4.2. Nomnieka tiesības lietot un rīkoties ar Telpām kādā veidā ierobežo valsts vai pašvaldības institūcijas vai trešās personas.

11.5. Jebkurā līguma darbības izbeigšanās gadījumā Nomnieks pilnā apmērā ir atbildīgs par Telpu nodošanu Iznomātājam saskaņā ar šā līguma 6.2.17.apakšpunktu.

**12. Nepārvarama vara**

12.1. Ja kāda no pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrajai pusei, sniedzot nepieciešamās ziņas un kompetento iestāžu izsniegtus pierādījumus, kā arī jāveic visi iespējami pasākumi, lai mazinātu tās sekas.

12.2. Ja līgumslēdzēja puse nevar pilnīgi vai daļēji izpildīt līguma noteikumus un šāda izpilde ir radusies nepārvarama spēka rezultātā, ko puses nevarēja paredzēt un novērst (dabas stihija, kara darbība, meteoroloģiskie laika apstākļi, pandēmija), saistību izpildes termiņš tiek pagarināts atbilstoši dienu skaitam, kādā darbojošies nepārvarama spēka apstākļi, vai arī atbilstoši laikam, kas nepieciešams šo apstākļu radīto seku novēršanai.

**13. Noslēguma jautājumi**

13.1. Šis līgums ir sastādīts un parakstīts uz \_\_\_ lapām, latviešu valodā, divos eksemplāros, pa vienam eksemplāram katrai no Pusēm. Visiem eksemplāriem ir vienāds juridisks spēks. Šim līgumam ir pievienots nomā nododamo Telpu plāns (pielikums), kas ir šā līguma neatņemama sastāvdaļa. Līgums ir sanumurēts un cauršūts.

13.2. Šis līgums pilnībā apliecina līgumslēdzēju vienošanos. Iznomātājs un Nomnieks ar saviem parakstiem apliecina, ka viņiem ir saprotams šā līguma saturs, nozīme un sekas, tie atzīst to par pareizu, savstarpēji izdevīgu un paraksta to labprātīgi, bez viltus, maldības un spaidiem.

13.3. Šā līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem.

**14. Pušu rekvizīti un paraksti**

**IZNOMĀTĀJS NOMNIEKS**

Pielikums Nr.\_\_\_\_\_\_\_\_

*Nomas līgumam Nr.\_\_\_\_\_ no 20\_\_\_\_\_. gada \_\_\_\_\_\_\_\_\_\_\_\_\_\_\_\_\_\_*

Daugavpilī 20\_\_\_\_\_\_\_\_.gada \_\_\_\_\_\_

## AKTS

Ēkas (telpas) nodošana nomā firmai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas sastāvs:

SIA “Labiekārtošana-D” pārstāvji:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

firmas pārstāvji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

veica ēkas (telpas) apskati un nodošanu nomā, kura izvietota \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

platība \_\_\_\_\_\_\_\_\_\_\_\_\_\_\_ m2 ar piederošo teritoriju \_\_\_\_\_\_\_\_\_\_\_ m2.

**Apskates rezultātā konstatēts:**

**1.**Piederošās teritorijas, apžogojuma stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.**Fasādes, jumta, pamatu, nesošo konstrukciju stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.**Ūdensvada, kanalizācijas, apkures sistēmas, ventilācijas esamība un stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Ražošanas telpu daudzums un stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.** Palīgtelpu, sanitāro - sadzīves telpu esamība un to tehniskais stāvoklis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** Elektroiekārtu stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.**Ražošanas iekārtu esamība un stāvoklis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.**Papildus ziņas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Gadījumā, ja nomas līgums tiek lauzts, “Nomnieks” apņemas nodod ēku (telpu) SIA “Labiekārtošana-D” tehniskā stāvoklī, atbilstoši dotajam aktam.

Ēku nodeva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ēku pieņēma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_